CELEX: C2006/086/73
Language: lt
Date: 2006-04-08 00:00:00
Title: Byla T-42/06  2006 m. vasario 13 d.  pareikštas ieškinys byloje  Gollnisch prieš Parlamentą

8.4.2006   
            
            
               LT
            
            
               Europos Sąjungos oficialusis leidinys
            
            
               C 86/36
            
         2006 m. vasario 13 d. pareikštas ieškinys byloje Gollnisch prieš Parlamentą
   
   (Byla T-42/06)
   (2006/C 86/73)
   Proceso kalba: prancūzų
   Šalys
   
      Ieškovas: Bruno Gollnisch (Limonest, Prancūzija), atstovaujamas advokato W. de Saint Just
   
      Atsakovas: Europos Parlamentas
   Ieškovo reikalavimai
   
               —
            
            
               Panaikinti 2005 m. gruodžio 13 d. Europos Parlamento sprendimą dėl ataskaitos Nr. A6-376/2005 patvirtinimo.
            
         
               —
            
            
               Priteisti B. Gollnisch 8 000 EUR moralinės žalos atlyginimą.
            
         
               —
            
            
               Priteisti ieškovui 4 000 EUR už nurodytas išlaidas, patirtas jam konsultuojantis ir ruošiant šį ieškinį.
            
         Ieškinio pagrindai ir pagrindiniai argumentai
   Šiuo ieškiniu ieškovas, Europos Parlamento narys, prašo panaikinti teisės aktą dėl Teisės reikalų komiteto ataskaitos Nr. A6-376/2005, susijusios su ieškovo pasiūlymais spaudos konferencijos metu ir dėl atsisakymo apginti jo imunitetą ir privilegijas, patvirtinimo, už kurį Parlamentas balsavo 2005 m. gruodžio 13 d. plenarinėje sesijoje. Be to, jis prašo atlyginti žalą, tariamai patirtą priėmus ginčijamą aktą.
   Grįsdamas savo ieškinį ieškovas nurodo kelis pagrindus, būtent paremtus Parlamento akto, kurį prašoma panaikinti, formos neteisėtumu, jo pobūdžiu, tariamai priešingu bendriesiems teisės principams, pavyzdžiui teisinio tikrumo ir teisėtų lūkesčių, bei procedūriniais trūkumais, tariamai padarytais jį priimant. Be to, jis tvirtina, kad ginčijamas teisės aktas prieštarauja Europos Parlamento Teisės reikalų komiteto nusistovėjusiai praktikai saviraiškos laisvės ir fumus persecutionis srityse, ir kad jis kelia grėsmę Parlamento nario nepriklausomumui tuo, kad, ieškovo manymu, šis aktas jam uždraudė pasisakyti vykdant savo nacionalinę ir europinę politikos veiklą nagrinėjamos spaudos konferencijos metu.